b'\n_START_ARTICLE_\nBlejska ko\xc4\x8da na Lipanci\n_START_PARAGRAPH_\nBlejska ko\xc4\x8da na Lipanci (1630 m) je planinska postojanka, ki stoji na planini Lipanci nad poklju\xc5\xa1kimi gozdovi, na JV pobo\xc4\x8dju Lipanskega vrha.\n_START_SECTION_\nZgodovina\n_START_PARAGRAPH_\nPrvotna ko\xc4\x8da je bila odprta 6. junija 1951 v prenovljeni pastirski ko\xc4\x8di. Planinsko dru\xc5\xa1tvo Bled je od blejskih kmetov pastirsko ko\xc4\x8do odkupilo leta 1976. Preuredili in pove\xc4\x8dali so jo v planinsko postojanko 6. avgusta 1978. Upravlja jo PD Bled.\n_START_SECTION_\nZanimivosti\n_START_PARAGRAPH_\nKo\xc4\x8da je odprta v poletni planinski sezoni, ob\xc4\x8dasno pa tudi pozimi. V gostinskem delu je 30 sede\xc5\xbeev, v klubskem pa \xc5\xa1e 45. Ima 3 sobe z 12 posteljami ter skupna le\xc5\xbei\xc5\xa1\xc4\x8da za 36 planincev. Ima tudi strani\xc5\xa1\xc4\x8de, umivalnico in prho s toplo vodo, za ogrevanje slu\xc5\xbeijo kme\xc4\x8dke pe\xc4\x8di, ima pa tudi elektriko._NEWLINE_Je zelo priljubljena postojanka v vseh letnih \xc4\x8dasih, \xc5\xa1e posebej pa v \xc4\x8dasu sezone turnega smu\xc4\x8danja.\n_START_SECTION_\nGalerija\n_START_PARAGRAPH_\nPogledi z Mre\xc5\xbeic, gore nad Blejsko ko\xc4\x8do'